Karcag Városi Önkormányzat Képviselő-testületének 2/2021. (I.29.)

önkormányzati rendelete

az egészségügyi alapellátások körzeteinek megállapításáról szóló 9/2016. (IV.29.) önkormányzati rendeletének módosításáról

Karcag Városi Önkormányzat Képviselő-testületeaz egészségügyi alapellátásról szóló 2015.évi CXXIII. törvény 6. § (1) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 4. pontjában és a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében meghatározott feladatkörében eljárva, az országos tisztifőorvos és a működési engedély kiadására hatáskörrel rendelkező egészségügyi államigazgatási szerv véleményének kikérésével a következőket rendeli el:

**1.§** Karcag Városi Önkormányzat Képviselő-testületének az egészségügyi alapellátások körzeteinek megállapításáról szóló 9/2016. (IV.29.) önkormányzati rendelete (a továbbiakban: R.) XXVII. sz. melléklete helyébe e rendelet 1. sz. melléklete, XXIX. sz. melléklete helyébe e rendelet 2. sz. melléklete lép.

**2.§** Ez a rendelet 2021. február 1. napján lép hatályba és az azt követő napon hatályát veszti.

K a r c a g, 2021. január 28.

|  |  |
| --- | --- |
| **(: Szepesi Tibor :)** | **(: Rózsa Sándor :)** |
| polgármester | jegyző |

Kihirdetési záradék:

E rendeletet 2021. január 29-én kihirdettem.

|  |  |
| --- | --- |
|  |  |
|  **(: Rózsa Sándor :)** |  |
| jegyző |  |

**Á L T A L Á N O S I N D O K O L Á S**

A jogalkotásról szóló 2010. évi CXXX. törvény (a továbbiakban: Jat.) 22. § (2) bekezdése alapján az önkormányzati rendeletek felülvizsgálatáról a jegyző gondoskodik.

A védőnői szolgálat finanszírozásának alapja az oktatási intézmények tanulói létszáma, azonban a három teljes óraszámú iskolavédőnői körzet finanszírozásához nincs elegendő tanulói létszám a III. sz. iskolavédőnői körzetben.

Fentiek alapján az egészségügyi alapellátások körzeteinek megállapításáról szóló önkormányzati rendelet módosítása javasolt.

**R É S Z L E T E S I N D O K O L Á S**

**1. § -hoz**

Iskola védőnői körzetek módosításáról rendelkezik az I. sz. és a III. sz. iskola védőnői körzeteket érintően.

**2. § -hoz**

E rendelet hatályba lépéséről, valamint hatályon kívül helyezéséről rendelkezik.

**2/2021. (I.29.) önkormányzati rendelet 1. sz. melléklete**

A 9/2016.(IV.29.) önkormányzati rendelet XXVII. számú melléklete

**I. sz. Iskolai védőnői körzet**

a) Karcagi Nagykun Református Gimnázium és Egészségügyi Szakgimnázium Karcag, Madarasi u. 1-3.

b) Györffy István Katolikus Általános Iskola, Karcag, József Attila u. 1.

c) Karcagi Általános Iskola és Alapfokú Művészeti Iskola Kiskulcsosi Általános Iskolai Tagintézménye, Karcag, Kisújszállási u. 112.- *Felső tagozat* (5-8. osztályok)

d) Karcagi Arany János Általános Iskola Karcag, Arany János u. 13-15.

**2/2021. (I.29.) önkormányzati rendelet 2. sz. melléklete**

A 9/2016.(IV.29.) önkormányzati rendelet XXIX. számú melléklete

**III. sz. Iskolai védőnői körzet**

1. Szentannai Sámuel Középiskola és Kollégium Karcag, Szentannai S. u. 18.,
2. Szent Pál Marista Általános Iskola Karcag, Zádor út 3.;
3. JNSZ Megyei Kádas György Óvoda, Általános Iskola, Szakiskola, Egységes Gyógypedagógiai Módszertani Intézmény, Diákotthon és Gyermekotthon Karcag, Kisújszállási út 45.
4. Karcagi Általános Iskola és Alapfokú Művészeti Iskola Kiskulcsosi Általános Iskolai Tagintézménye, Karcag, Kisújszállási u. 112.- *Alsó tagozat* (1-4. osztályok)